EU คว่ำบาตร “เบลารุส” ตัดช่องทางส่งออกสินค้า หลังหนุน “รัสเซีย” บุก “ยูเครน”
EU อนุมัติมาตรการคว่ำบาตรรอบใหม่ต่อ “เบลารุส” ตัดช่องทางส่งออกสินค้า หลังหนุน “รัสเซีย” บุก “ยูเครน”
EU อนุมัติมาตรการคว่ำบาตรรอบใหม่ต่อ “เบลารุส” ตัดช่องทางส่งออกสินค้า หลังหนุน “รัสเซีย” บุก “ยูเครน”
2 มี.ค. 2565

สำนักประธานาธิบดีฝรั่งเศส เปิดเผยว่า ทูตจากสหภาพยุโรป (EU) อนุมัติมาตรการคว่ำบาตรรอบใหม่ต่อเบลารุส หลังสนับสนุนให้รัสเซียบุกยูเครน โดยแถลงการณ์ระบุว่า การคว่ำบาตรจะส่งผลกระทบต่อเศรษฐกิจเบลารุส โดยเฉพาะในภาคอุตสาหกรรมค้าไม้ เหล็ก และโพแทสเซียม
อนึ่ง เจ้าหน้าที่ EU ระบุในช่วงต้นสัปดาห์นี้ว่า หนึ่งในเป้าหมายของการออกมาตรการคว่ำบาตรครั้งนี้คือ การตัดช่องทางการส่งออกสินค้าของเบลารุสไปยังยุโรป หลังจากที่ได้ดำเนินการคว่ำบาตรไปก่อนหน้านี้ เมื่อครั้งที่ปธน.อเล็กซานเดอร์ ลูคาเชนโกแห่งเบลารุส ใช้ความรุนแรงปราบปรามการประท้วงหลังจากการเลือกตั้งเมื่อเดือนส.ค. 2563